Document ID: 32009R0957

ΚΑΝΟΝΙΣΜΌΣ (ΕΚ) αριθ. 957/2009 ΤΗΣ ΕΠΙΤΡΟΠΉΣ
της 14ης Οκτωβρίου 2009
σχετικά με τον καθορισμό του συντελεστή κατανομής που πρέπει να εφαρμοστεί στις αιτήσεις πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής το 2010 στο πλαίσιο ορισμένων ποσοστώσεων της ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
τον κανονισμό (ΕΚ) αριθ. 1282/2006 της Επιτροπής, της 17ης Αυγούστου 2006, για καθορισμό των ειδικών λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή στον τομέα του γάλακτος και των γαλακτοκομικών προϊόντων (2), και ιδίως το άρθρο 25 παράγραφοι 1 και 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 671/2009 της Επιτροπής, της 24ης Ιουλίου 2009, σχετικά με την έναρξη της διαδικασίας χορήγησης πιστοποιητικών εξαγωγής για τα τυριά που πρέπει να εξαχθούν το 2010 στις Ηνωμένες Πολιτείες της Αμερικής στο πλαίσιο ορισμένων ποσοστώσεων της ΓΣΔΕ (3) κινεί τη διαδικασία χορήγησης πιστοποιητικών εξαγωγής για τυριά που πρόκειται να εξαχθούν στις Ηνωμένες Πολιτείες της Αμερικής το 2010 στο πλαίσιο ορισμένων ποσοστώσεων της ΓΣΔΕ που αναφέρονται στο άρθρο 23 του κανονισμού (ΕΚ) αριθ. 1282/2006.
(2)
Οι αιτήσεις πιστοποιητικών εξαγωγής για ορισμένες ποσοστώσεις και ομάδες προϊόντων αφορούν ποσότητες που υπερβαίνουν τις διαθέσιμες για το έτος ποσόστωσης 2010. Πρέπει, άρα, να καθοριστούν συντελεστές κατανομής σύμφωνα με τις διατάξεις του άρθρου 25 παράγραφος 1 του κανονισμού (ΕΚ) αριθ. 1282/2006.
(3)
Στην περίπτωση ομάδων προϊόντων και ποσοστώσεων για τις οποίες οι αιτήσεις που υποβλήθηκαν αφορούν ποσότητες μικρότερες από τις διαθέσιμες, κρίνεται σκόπιμο, σύμφωνα με το άρθρο 25 παράγραφος 3 του κανονισμού (ΕΚ) αριθ. 1282/2006, να εξασφαλιστεί ότι η κατανομή των υπόλοιπων ποσοτήτων πραγματοποιείται κατ’ αναλογία των αιτούμενων ποσοτήτων. Πρέπει, επίσης, να εξαρτηθεί η κατανομή των συμπληρωματικών ποσοτήτων από την κοινοποίηση στην αρμόδια αρχή των ποσοτήτων που έγιναν δεκτές από τον σχετικό επιχειρηματία και από τη σύσταση εγγύησης από τους ενδιαφερόμενους επιχειρηματίες.
(4)
Δεδομένης της προθεσμίας για την εφαρμογή της διαδικασίας καθορισμού των εν λόγω συντελεστών, σύμφωνα με το άρθρο 4 του κανονισμού (ΕΚ) αριθ. 671/2009, ο παρών κανονισμός πρέπει να τεθεί σε εφαρμογή το ταχύτερο δυνατό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις πιστοποιητικών εξαγωγής που υποβλήθηκαν δυνάμει του κανονισμού (ΕΚ) αριθ. 671/2009 για τις ομάδες προϊόντων και τις ποσοστώσεις που ορίζονται ως «16-Τόκυο, 16-, 17-, 18-, 20- και 21-Ουρουγουάη και 25-Τόκυο» στη στήλη 3 του παραρτήματος του παρόντος κανονισμού γίνονται δεκτές, υπό την προϋπόθεση της εφαρμογής των συντελεστών κατανομής που ορίζονται στη στήλη 5 του παραρτήματος αυτού.
Άρθρο 2
Οι αιτήσεις πιστοποιητικών εξαγωγής που υποβλήθηκαν δυνάμει του κανονισμού (ΕΚ) αριθ. 671/2009 για τις ομάδες προϊόντων και τις ποσοστώσεις που ορίζονται ως «22-Τόκυο, 22- και 25-Ουρουγουάη» στη στήλη 3 του παραρτήματος του παρόντος κανονισμού, γίνονται δεκτές για τις αιτούμενες ποσότητες.
Τα πιστοποιητικά εξαγωγής μπορούν να εκδοθούν για τις συμπληρωματικές ποσότητες που κατανέμονται με την εφαρμογή των συντελεστών κατανομής, οι οποίοι αναφέρονται στη στήλη 6 του παραρτήματος, μετά την αποδοχή από τον επιχειρηματία εντός προθεσμίας μίας εβδομάδας από τη δημοσίευση του παρόντος κανονισμού και υπό τον όρο της σύστασης της απαιτούμενης εγγύησης.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 2009.

Labels: 3
17
18